ལོར་སྐུ་ཞབས་ཇེན་ལགས་ལས་འཁྱུར་ངལ་གསོས་ནས་ཨ་རི་ལ་ལོག་ཅིང་ལྕགས་ཀྱི་སྒམ་ཤིན་ཏུ་ཆེན་པོ་ཞིག་ཏུ་བོད་ཡིག་གི་དཔེ་དེབ་ཁྲི་ཕྲག་ལོངས་པ་དེ་བསྡུས་ནས་ཨ་རིའི་མཱ་སཱ་ཆུ་སེའི་གྲོང་བརྡལ་ཁམ་པུ་རི་སྒྲེ་ལ་སླེབས་ཤིང་མན་གཱ་རམ་ལགས་ལྡེ་ལེ་གསར་པ་ནས་མཱ་སཱ་ཆུ་སེ་ལ་འཕུར་ནས་དཔེ་དེབ་དོ་དམ་བྱས།ཇེན་ལགས་ཀྱིས་ཁམ་པུ་རི་སྒྲེ་རུ་ཁང་པ་ཐོག་བརྩེགས་གསུམ་ཅན་གོང་སླ་ལ་ཅུང་ཆུང་བ་ཞིག་གླས་ཤིང་གཡོས་ཁང་མ་ཡིན་པའི་ཁང་པ་ཐམས་ཅད་ལ་བོད་ཡིག་གི་དེབ་ཀྱིས་བཀང་བར་བྱས་པས།ཁོ་རང་གང་དུ་བསྡད་པའི་གནས་ཐམས་ཅད་དང་འདྲ་བརརྟགས་ཅན་གྱི་ཁང་པ་འདི་ཡང་ཧར་བར་དེ་སློབ་ཆེན་གྱི་ལྷ་རིག་པའི་སྡེ་ཁག་དང་ཨེ་ཤེ་ཡ་ལྷོ་མའི་ཞིབ་འཇུག་གླིང་གི་སློབ་མ་དག་འཚོགས་ས་ཞིག་ཏུ་གྱུར་པ་རེད།